Folketing
2005-12-13

Derfor vil vi have klargjort en lang række spørgsmål, der rejser sig, når man nu for første gang i historien siger, at her er der altså nogle mennesker, som ikke kan få lov til at købe en bolig. Hvad med den arbejdsløse, hvis det er mennesker på overførselsindkomster? Hvem skal godkende de procedurer, som boligselskabet og kommunen vedtager? Ministeren har en høringsret, en orienteringsret, men ikke en godkendelsesret. Det er helt afgørende for os, at vi ikke på det område her diskriminerer mennesker. Vi er sådan set enige i, at de muligheder skal være til stede. Derfor har vi også kaldt ministeren i samråd i morgen, og vi har også bedt om at få det her forelagt. Det undrer os i virkeligheden, at lovteksten er så løs på det område i forhold til det svar, vi har fået. Der kunne det være rart i dag at få en tilkendegivelse af, at ministeren vil indføje dette her i lovforslaget og samtidig sikre, at der bliver ens regler ved genhusning.